EUROOPAN YHTEISÖJEN KOMISSIO 
Bryssel, 04.10.1996 
KOM(96) 459 lopull. 
95/0110 (SYN) 
__, Uudelleen käsitelty ehdotus 
NEUVOSTON ASETUKSEKSI (EYl 
KEHITYSYHTEISTYÖSTÄ ETELÄ-AFRIKAN KANSSA 
(komission EY:n perustamissopimuksen 189 C (d) 
artiklan nojalla esittämä) 

PERUSTELUT 
(Euroopan parlamentin toisessa käsittelyssä yhteistoimintamenettelyn mukaisesti tekemät 
tarkistukset, jotka komissio on hyväksynyt tai jättänyt hyväksymättä) 
Asia: Uudelleen käsitelty ehdotus neuvoston asetukseksi (EY) kehitysyhteistyöstä Etelä-
Afrikan kanssa. 
Toimielinten välinen viite: 95/0110 (SYN) 
Yhteistoimintamenettely, toinen käsittely, 189 c artiklan d alakohta 
Tausta: 
komissio esitti 10 päivänä toukokuuta 1995 neuvostolle ja Euroopan parlamentille 
ehdotuksen neuvoston asetukseksi1, jonka tarkoituksena on oikeusperustan 
vahvistaminen Etelä-Afrikan jälleenrakentamista ja kehitystä koskevaa Eurooppa-
ohjelmaa koskevalle budjettikohdalle B 7-3200. 
ehdotettuun Euroopan yhteisön perustamissopimuksen 130 w artiklaan perustuvaan 
neuvoston asetukseen kehitysyhteistyötoimista Etelä-Afrikan tasavallassa 
sovelletaan perustamissopimuksen 189 c artiklan mukaista 
yhteistoimintamenettelyä. 
yhteistoimintamenettelyn mukaisesti Euroopan parlamentti antoi lausuntonsa 
ensimmäisessä käsittelyssä 10 päivänä lokakuuta 19952 ja esitti yhteensä kuusi 
tarkistusta. Jotkut Euroopan parlamentin tarkistukset sisällytettiin 
asetusluonnokseen komission ja neuvoston välisissä vuoden 1995 viimeisellä 
neljänneksellä käydyissä neuvotteluissa. 
neuvosto hyväksyi 18 päivänä maaliskuuta 1996 yhteisen kannan3 ja komissio 
hyväksyi uudet neuvostossa käytyjen neuvottelujen tuloksena syntyneet 
säännökset, koska komission mielestä ne antoivat paremman määritelmän Etelä-
Afrikan jälleenrakentamista ja kehitystä koskevan Eurooppa-ohjelman 
oikeudelliselle kehykselle; ainoat poikkeukset koskevat komiteoita, asetuksen 
voimassaoloaikaa sekä Etelä-Afrikan jälleenrakentamista ja kehitystä koskevan 
Eurooppa-ohjelman4 rahoitusta. 
Euroopan parlamentti antoi lausuntonsa toisessa käsittelyssä 18 päivänä heinäkuuta 
19965 ja hyväksyi neljä tarkistusta. Kyseiset tarkistukset koskevat hallituksen ja 
kansalaisten osallistumista politiikkaa koskevaan vuoropuheluun sekä 
KOM (95) 174 lopull, EYVL C 235, 9.9.1995, s. 5 
EYVL N:o C 287, 30.10.1995, s. 29 
asiakirja 12784/1/95, 18.3.1996 
SEC (96) 627 lopull., 11.4.1996 
EP 166.186 
jäsenvaltioiden osallistumista ohjelmointiin, valtuuskunnan johtajan toimivaltaa 
rahoitusta koskevissa asioissa, komiteoita ja viittauksia määräaikoihin ja 
rahoituksen enimmäismäärään. 
Euroopan yhteisön perustamissopimuksen 189 c artiklan d alakohdan nojalla 
komissio esittää hyväksytyt tarkistukset sisältävän uudelleen käsitellyn ehdotuksen. 
Euroopan parlamentin tekemiä tarkistuksia, jotka komissio on hyväksynyt 
tai jättänyt hyväksymättä, koskevia huomautuksia 
Komissio jättää suurimmalta osalta hyväksymättä 1 tarkistuksen ja 2 tarkistuksen 
kokonaisuudessaan, se hyväksyy osan 3 tarkistuksesta ja 4 tarkistuksen 
kokonaisuudessaan. 
Tarkistus n:o 1 
Komissio hyväksyy uudistetun viittauksen poliittiseen vuoropuheluun Etelä-Afrikan 
hallituksen kanssa, joka komission mielestä on ainoa mahdollinen osapuoli mielekkäässä 
politiikkaa koskevassa vuoropuhelussa. Siksi komissio hyväksyy tarkistuksen tämän osan 
sellaisena kuin se on muotoiltuna yhteisessä kannassa. 
Toisaalta suunnitellun, mutta ei vielä perustetun Etelä-Afrikan valtiosta riippumattomien 
j ärj estöj en kattoj ärj eston, kansallisen kehity stoimiston, yhteistoimintapolitiikkaa koskevaan 
vuoropuheluun osallistumisen osalta komissio katsoo, että koska sitä ei vielä ole 
perustettu, sen ei pitäisi olla osapuolena komission kanssa käytävissä politiikkaa 
koskevissa neuvotteluissa, mutta että perustamisensa jälkeen se voi toimia hyödyllisenä 
valtiosta riippumattomien järjestöjen kattojärjestönä, joka kanavoi varoja valtiosta 
riippumattomille järjestöille Etelä-Afrikan hallituksen ja komission hyväksymän 
alakohtaisen tärkeysjärjestyksen mukaisesti. Siksi komissio jättää hyväksymättä 
tarkistuksen tämän osan. 
Euroopan parlamentti poistaa myös viittauksen komission ja neuvoston välisiin 
yhteensovittamista koskeviin toimenpiteisiin Etelä-Afrikka-komitean ja ohjelmoinnin 
osalta, jotka on esitetty yhteisessä kannassa, mutta joita ei ole alkuperäisessä komission 
ehdotuksessa. Tältä osin komissio yhtyy yhteensovittamista ja ohjelmointia koskevaan 
yhteiseen kantaan, koska se on samansuuntainen Lomen yleissopimuksessa esitettyjen 
menettelyjen kanssa, ja siksi komissio jättää hyväksymättä tarkistuksen tämän osan. 
Tarkistus n:o 2 
Komissio ei halua erityistä viittausta määrään, jonka mukaisesti valtuuskunnan johtaja voi 
myöntää rahoitusta kustannuksiin ja toimiin, koska budjettikohdan B 7-3200 
täytäntöönpaneminen kuuluu komission tehtäviin eikä kyseisten kysymysten pitäisi 
sisältyä asetukseen. 
Tarkistus n:o 3 
Komissio on samaa mieltä Euroopan parlamentin kanssa siitä, että II a-tyyppinen komitea 
(kuten komissio alunperin esitti) on sopivampi käsittelemään Etelä-Afrikan 
jälleenrakentamista ja kehitystä koskevaan Eurooppa-ohjelmaan kuuluvia kysymyksiä, ja 
että neuvoston yhteiseen kantaan (III a-tyyppinen komitea) olisi tehtävä tarkistuksia 
vastaavasti. 
Toisaalta Euroopan parlamentin kehitys- ja yhteistyövaliokunnan jäsenen osallistuminen 
ei ole neuvoston vuonna 1987 komiteamenettelyistä tekemän päätöksen mukaista. 
Ehdotettu komitea on osa komission talousarvion täytäntöönpanemiseksi toimeenpanemia 
menettelyjä. Siksi komissio jättää hyväksymättä tarkistuksen tämän osan. 
Tarkistus n:o 4 
Komissio hyväksyy Euroopan parlamentin ehdottaman tarkistuksen olla viittaamatta 
päättymispäivämäärään ja rahoituksen enimmäismääriin, koska nämä kuuluvat 
budjettivallan käyttäjän vastuualueeseen. 
UUDELLEEN KÄSITELTY EHDOTUS NEUVOSTON ASETUKSEKSI (EY) 
KEHITYSYHTEISTYÖSTÄ ETELÄ-AFRIKAN TASAVALLAN KANSSA 
Korvataan 8 artikla seuraavasti: 
1. "Komissiota avustaa komitea, jäljempänä Etelä-Afrikka-komitea. Se muodostuu 
jäsenvaltioiden edustajista ja sen puheenjohtajana on komission edustaja. 
2. Komission edustaja tekee komitealle ehdotuksen tarvittavista toimenpiteistä. 
Komitea antaa lausuntonsa luonnoksesta määräajassa, jonka puheenjohtaja voi 
asettaa asian kiireellisyyden mukaan. Lausunto annetaan perustamissopimuksen 
148 artiklan 2 kohdassa niiden päätösten edellytykseksi määrätyllä enemmistöllä, 
jotka neuvosto tekee komission ehdotuksesta. Komiteaan kuuluvien jäsenvaltioiden 
edustajien äänet painotetaan mainitussa artiklassa määrätyllä tavalla. Puheenjohtaja 
ei osallistu äänestykseen. 
Komissio päättää toimenpiteistä, joita sovelletaan välittömästi. Jos toimenpiteet 
eivät kuitenkaan ole komitean lausunnon mukaisia, komissio ilmoittaa niistä 
viipymättä neuvostolle. Siinä tapauksessa komissio voi lykätä päättämiensä 
toimenpiteiden soveltamista enintään yhdellä kuukaudella ilmoituksen 
tekopäivästä. 
Neuvosto voi määräenemmistöllä päättää asiasta toisin edellisessä alakohdassa 
tarkoitetun ajan kuluessa". 
Korvataan 10 artikla seuraavasti: 
"Tämä asetus tulee voimaan kolmantena päivänä sen jälkeen, kun se on julkaistu 
Euroopan yhteisöjen virallisessa lehdessä. 
Tämä asetus on kaikilta osiltaan velvoittava, ja sitä sovelletaan sellaisenaan 
kaikissa jäsenvaltioissa". 
Asetuksen 10 artiklan hyväksyminen edellä olevassa muodpssa johtaa neuvoston yhteisen 
kannan johdanto-osan viimeisen kappaleen, jonka sanamuoto on seuraava, poistamiseen: 
"tämä asetus sisältää Euroopan parlamentin, neuvoston ja komission 6 päivänä 
maaliskuuta 1995 antaman lausuman 2 kohdassa tarkoitetun rahoitusohjeen määrän 
koko ohjelman keston ajaksi tämän kuitenkaan vaikuttamatta 
perustamissopimuksessa määriteltyyn budjettivallan käyttäjän toimivaltaan". 
ISSN 1024-4492 
KOM(96) 459 lopullinen 
ASIAKIRJAT 
FI il 
Luettelonumero : CB-C0-96-468-FI-C 
ISBN 92-78-08952-4 
Euroopan yhteisöjen virallisten julkaisujen toimisto 
L-2985 Luxemburg 
4